**Z á p i s n i c a**

zo zasadnutia VV, ktoré sa konalo dňa 18. januára 2016 v Urbárnom dome v Jakubove a tohto sa zúčastnili aj členovia dozornej rady

Prítomní: podľa prezenčnej listiny

Program: 1. Zahájenie

 2. Vyhodnotenie činnosti

 3. Predbežné výsledky hospodárenia

 4. Zámer riešenia IBV - zmluvy

 5. Konanie VZ

 6. Záver

K bodu 1: Prítomných členov VV a DR privítala predsedníčka, zaželala im všetko dobré v novom roku a oboznámila ich s pripraveným programom. Nakoľko neboli žiadne ďalšie návrhy, pristúpilo sa k prerokovaniu pripravených bodov

K bodu 2: Správu o činnosti za obdobie od VZ predložila predsedníčka p. Sirotová, ktorá konštatovala, že zasadnutie VV sa uskutočnilo 8 krát, pričom zasadnutí sa prevažne zúčastňovali aj členovia FR. Počas zasadnutí VV sa riešili predovšetkým majetkovo - právne záležitosti, a to usporiadanie pozemku pri bytovke v Jakubove č. 261, konkrétne nesprávne uvedenie v operáte katastra, čo bolo už prevedené. Následne bol riešený zámer na usporiadanie pozemku okolo spomínanej bytovky, pričom prišlo k opakovanému stretnutiu s vlastníkmi bytov a zdalo sa, že prišlo k predbežnej dohode, avšak ku konečnému riešeniu neprišlo. Vlastníci prejavili záujem získať pozemok bezodplatne, čo však musí byť odsúhlasené VZ. Ďalej bol pripravený zámer na vytvorenie pozemku pre IBV, a to v lokalite vedľa urbárneho domu na p.č. 2023/1, kde by musela byť vykonaná zmena kultúry pozemku podľa vypracovaného GP, čím by vznikla nová parcela o výmere 1,0815 ha. Za tým účelom boli zaslané žiadosti o vyjadrenia nasledovným dotknutým orgánom: ochrana prírody a krajiny, chránené krajinné územie Záhorie, Nafte Gbely, a.s. a pozemkový a lesný odbor okresného úradu. Z dôvodu zmeny kultúry pozemku bol vyčistený pozemok v lokalite Na vŕškoch, ktorý bude ponúknutý ako pozemok pre náhradnú výsadbu. Celá záležitosť bude musieť byť riešená v rámci zmien a doplnkov k územnému plánu obce. V rámci majetkových aktivít sa pripravuje zoznam členov Združenia k LV 1331, kde sa odsúhlasujú údaje s údajmi z dedičských konaní a pôvodných PKV.

K bodu 3: Predbežné výsledky hospodárenia za rok 2015 predložila p. Osuská. Na základe získaných údajov z faktúr predpokladáme v tomto roku hospodársky výsledok, ktorým bude zisk. Vyčíslený zisk je nižší o nezaplatenú daň za 4.Q 2014. Konečný výsledok bude predložený účtovn. firmou, ktorá nám vedie účtovníctvo. Pre úsporu nákladov bola ku koncu 1. polroka 2015 bola zrušená funkcia hájnika a tiež boli znížené odmeny členom VV. Počas roka riešili členovia VV nové dedičské konania, kontakty s notármi a jednania s členmi Združenia na základe ich žiadosti

**Uznesenie:** členovia VV zobrali na vedomie správu o činnosti

K bodu 4: K otázke riešenia zámeru IBV je potrebná spolupráca s oprávnenými osobami, ktoré predložili návrh zmluvy za činnosti súvisiace s prácami pri riešení Zmien a doplnkov územného plánu obce, konkrétne: ing. Gabriela Reháková 1900€

 Ing.arch. Coplák 5 850€

Za účelom overenia skutkového stavu bola prevedená obhliadka pozemku 2023/1

**Uznesenie:** Členovia VV súhlasia s podpísaním zmlúv o spolupráci pri riešení zámeru IBV

K bodu 5: V ďalšej časti venovali členovia VV priestor otázke konania VZ, ktoré sa bude konať po zúčtovaní všetkých účtovných dokladov a vyčíslení konečného výsledku hospodárenia. Nakoniec sa členovia dohodli na termíne začiatkom mesiaca apríla 2016, ktorý bude spresnený po odsúhlasení na obecnom úrade v Jakubove. Ku konaniu VZ treba aktualizovať zoznamy, vyhotoviť a zverejniť pozvánku. V Jakubove budú pozvánky doručovať členovia VV a DR, ostatným členom budú pozvánky zaslané poštou

**Prítomní zobrali uvedené informácie na vedomie**

Záver: Nakoľko členovia VV ani DR nemali viacej bodov k prerokovaniu, predsedníčka poďakovala všetkým za účasť a zasadnutie ukončila

Zapísala: Sirotová

Overila: Osuská